Πρόταση οδηγίας του Συμβουλίου για την τροποποίηση της οδηγίας 64/433/ΕΟΚ όσον αφορά τον καθορισμό των υγειονομικών όρων παραγωγής και διάθεσης νωπού κρέατος στην αγορά (94/C 224/05) (Κείμενο που παρουσιάζει ενδιαφέρον για τον ΕΟΧ) COM(94) 315 τελικό - 94/0176(CNS)

(Υποβλήθηκε από την Επιτροπή στις 18 Ιουλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 64/433/ΕΟΚ του Συμβουλίου (1) θέσπισε τους κανόνες για την παραγωγή και τη διάθεση νωπού κρέατος βοοειδών, χοίρων, αιγοπροβάτων και κατοικιδίων μόνοπλων στην αγορά 7

ότι οι διατάξεις που εφαρμόζονται γαι τις εγκαταστάσεις μικρού δυναμικού και επιτρέπουν την έγκρισή τους βάσει απλοποιημένων κριτηρίων διάρθρωσης και υποδομής πρέπει να απλοποιηθούν ώστε να λαμβάνονται υπόψη οι ειδικές συνθήκες και να μειωθούν οι διοικητικές επιβαρύνσεις 7

ότι μπορούν να καθοριστούν ικανοποιητικοί υγειονομικοί όροι για την παραγωγή και τη διάθεση στην αγορά παραπροϊόντων τεμαχισμένων σε φέτες 7

ότι, για να εξασφαλισθεί η συμμόρφωση με τους υγειονομικούς όρους και για την αποτελεσματική λειτουργία, πρέπει να τροποποιηθούν οι διατάξεις που αφορούν τα συνοδευτικά έγγραφα για το νωπό κρέας 7

ότι το κρέας που προέρχεται από εγκαταστάσεις μικρού δυναμικού πρέπει να πληροί τις ίδιες υγειονομικές προδιαγραφές όπως και το κρέας που προέρχεται από άλλες εγκαταστάσεις 7 ότι πρέπει να εξαλειφθεί η περιοριστική διάταξη για τη διάθεση κρέατος που προέρχεται από εγκαταστάσεις μικρού δυναμικού στην τοπική αγορά 7

ότι τα όρια απόδοσης για τα σφαγεία μικρού δυναμικού και τις εγκαταστάσεις τεμαχισμού πρέπει να ευθυγραμμιστούν με εκείνα που καθορίζονται από την οδηγία 92/120/ΕΟΚ του Συμβουλίου για τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες για την παραγωγή και την εμπορία ορισμένων προϊόντων ζωικής προέλευσης (2) 7

ότι, για υγειονομικούς λόγους, έχει μεγάλη σημασία να προλαμβάνεται η μόλυνση του νωπού κρέατος και των παραπροϊόντων 7 ότι, σε μερικές περιπτώσεις, μπορεί να αποδειχθεί αναγκαία η τοποθέτηση διαχωριστικών στο μηχανικό εξοπλισμό κλειστού κυκλώματος όταν πρόκειται για στομάχια χοίρων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 64/433/ΕΟΚ τροποποιείται ως εξής:

1. Στο άρθρο 3 παράγραφος 1 μέρος Α στοιχείο στ) σημείο ii), οι όροι «εμπορικό συνοδευτικό έγγραφο το οποίο θεωρείται από τον επίσημο κτηνίατρο» αντικαθίστανται από τους όρους «εμπορικό συνοδευτικό έγγραφο το οποίο θεωρείται ως προς τη μορφή του από τον επίσημο κτηνίατρο».

2. Η δεύτερη υποπαράγραφος του άρθρου 3 παράγραφος 1 μέρος Γ διαγράφεται.

3. Στο άρθρο 3 παράγραφος 1 μέρος Δ στοιχείο β) προστίθεται η ακόλουθη πρόταση:

«Στην περίπτωση αυτή ο κωδικός αριθμός του επίσημου κτηνιάτρου που είναι υπεύθυνος για την ψυκτική αποθήκη αναφέρεται στο εμπορικό έγγραφο ή πιστοποιητικό.»

4. Στο άρθρο 4 μέρος Α οι αριθμοί «12» και «600» αντικαθίστανται από τους αριθμούς «20» και «1 000».

5. Η δεύτερη υποπαράγραφος του άρθρου 4 μέρος Α παράγραφος 1 στοιχείο ε), αντικαθίσταται από το ακόλουθο κείμενο:

«Τα κράτη μέλη καταρτίζουν κατάλογο των εγκαταστάσεων που υπάγονται στις παρούσες διατάξεις. Ενημερώνουν την Επιτροπή για τον αριθμό των εγκαταστάσεων που περιλαμβάνει ο εν λόγω κατάλογος και για τις σχετικές τροποποιήσεις του και κοινοποιούν τον κατάλογο των εγκαταστάσεων στην Επιτροπή όταν το ζητήσει.»

6. Στο άρθρο 4 μέρος Α σημείο 2 και στην πρώτη υποπαράγραφο η λέξη «τρεις» αντικαθίσταται από τη λέξη «πέντε».

7. Το άρθρο 4 μέρος Α σημείο 3 αντικαθίσταται από το ακόλουθο κείμενο:

«3. Τα κράτη μέλη μπορούν να επιτρέψουν παρεκκλίσεις από τις προδιαγραφές διαρθρωτικού χαρακτήρα που προβλέπονται στο κεφάλαιο Ι του παραρτήματος Ι για ψυκτικές αποθήκες μικρού δυναμικού στις οποίες αποθηκεύεται μόνο συσκευασμένο κρέας και άλλα τρόφιμα.»

8. Το άρθρο 4 μέρος 4 αντικαθίσταται από το ακόλουθο κείμενο:

«4. Το κρέας που προέρχεται από εγκαταστάσεις που αναφέρονται στο παρόν άρθρο και που κρίθηκε ότι πληροί τις προδιαγραφές υγειονομικής επιθεώρησης που ορίζονται από την παρούσα οδηγία, πρέπει να φέρει σήμα καταλληλότητας σύμφωνα με το κεφάλαιο XV του παραρτήματος Ι και να μεταφέρεται υπό ικανοποιητικές υγειονομικές συνθήκες σύμφωνα με το κεφάλαιο XV του παραρτήματος Ι.»

9. Στο άρθρο 4 μέρος Α, προστίθεται η ακόλουθη παράγραφος:

«5. Δύναται να επιτρέπεται από την Κοινότητα στα κράτη μέλη, κατόπιν αιτιολογημένης αιτήσεως, να υπερβαίνουν τα όρια απόδοσης που τίθενται στις παραγράφους 1 και 2 ή να επιτρέψουν εποχιακή αύξηση, εντός του ανωτάτου ετήσιου ορίου, του αριθμού των ζώων που σφάζονται κατά εβδομάδα, υπό τον όρο ότι ο κάτοχος της εγκατάστασης έχει παρακολουθήσει μαθήματα ειδικής κατάρτισης η οποία έχει αναγνωρισθεί από την αρμόδια αρχή και αφορά την υγιεινή της παραγωγής και υπό τον όρο ότι κατά τα άλλα τηρούνται οι διατάξεις των παραγράφων 1 και 2.

Επιπλέον, οι εν λόγω εγκαταστάσεις πρέπει να πληρούν μία τουλάχιστον από τις ακόλουθες προϋποθέσεις:

α) βρίσκονται σε περιφέρειες που αντιμετωπίζουν ειδικές δυσχέρειες γεωγραφικού χαρακτήρα 7

β) αντιμετωπίζουν δυσκολίες ως προς τον εφοδιασμό τους 7

γ) τα προς σφαγή ζώα είναι ιδιοκτησία του κατόχου της εγκατάστασης και το παραχθέν κρέας χρησιμποιείται αποκλειστικά για τον εφοδιασμό της εγκατάστασης ή για επιτόπου πώληση απευθείας στον καταναλωτή.»

10. Στο άρθρο 4 προστίθεται το ακόλουθο νέο μέρος Γ:

«Γ. Η Επιτροπή καθορίζει τα κριτήρια για τη δυνατότητα υπέρβασης των ορίων απόδοσης που ορίζονται στο μέρος Α βάσει της πείρας που αποκτήθηκε από τα κράτη μέλη από την εφαρμογή των ορίων απόδοσης.»

11. Στο άρθρο 4 μεταβάλλεται η αρίθμηση των μερών «Γ», «Δ» και «Ε» και γίνεται «Δ», «Ε» και «Στ» αντίστοιχα.

12. Στο άρθρο 13 η παράγραφος 1 διαγράφεται.

13. Στο παράρτημα Ι κεφάλαιο ΙΙ παράγραφος 14 στοιχείο γ) σημείο i), προστίθεται η ακόλουθη πρόταση:

«Στην περίπτωση των χοίρων αυτό θα πρέπει να είναι τέτοιου μεγέθους ώστε να αποφεύγεται η μόλυνση του νωπού κρέατος ή των παραπροϊόντων.»

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις της παρούσας οδηγίας, το αργότερο μέχρι την 1η Ιανουαρίου 1995, ενημερώνουν δε αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες που διέπουν την αναφορά αυτή καθορίζονται από τα κράτη μέλη.

Άρθρο 3

Η παρούσα οδηγία αρχίζει να ισχύει 20 ημέρες από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. 121 της 29. 7. 1964, σ. 2012/64. Οδηγία όπως τροποποιήθηκε τελευταία από την οδηγία 91/497/ΕΟΚ (ΕΕ αριθ. L 268 της 24. 9. 1991, σ. 69).

(2) ΕΕ αριθ. L 62 της 15. 3. 1993, σ. 86.